als_Latn dik_Latn azb_Arab
Kjo është një nga teknikat më efektive, por që mund t'ju duket e çuditshme. Autori A. Carter ju tregon se si t'ja hiqni trurin atij!
"Isha duke folur me ish të dashurën e gjimnazit, kur ajo vuri në dukje diçka rreth meje. Më tha: “Të kam pasur gjithmonë qejf, por disa gjëra tek ty më bezdisnin.”
Pak i çuditur dhe i shokuar nga kjo deklaratë, e gjeta veten të mbushur me kuriozitet: “Ç'do të thuash me këtë?" e pyeta.
“Epo kjo do të ishte një bisedë e gjatë, ndoshta duhet të flasim një herë tjetër.” Pas kësaj deklarate asaj iu desh të largohej, por ajo që tha, qëndroi gjatë në mendjen time. U lodha shumë mendërisht dhe e gjeta veten duke u përpjekur të kuptoja, se çfarë mund të kisha bërë, që e kishte bezdisur aq shumë në kohën kur ishim të lidhur. Situata u përkeqësua kaq shumë, sa nuk u përmbajta më dhe vendosa ta telefonoja.
Përpara se të mundja të thoja diçka, dëgjova një të qeshur në anë tjetër të linjës. “E dija që do të telefonoje…Magjia ime funksionoi tek ty”.
Në këtë moment ajo më shpjegoi teknikën e saj “lidh-stako”.
Ajo që ju duhet të bëni është të krijoni një lidhje me një mashkull dhe më pas ta prishni këtë lidhje. Pra, duhet të komplimentoni një djalë për diçka dhe menjëherë ta ndiqni komplimentin me diçka që nuk ju pëlqen tek ai.
Për shembull:
Nëse dilni në një takim me një djalë, ja se çfarë mesazhi mund t’i çoni pas takimit:
“Më pëlqeu shumë të kaloja kohë me ty, je një mashkull i mrekullueshëm, gjithësesi unë u ndjeva si e zënë në çark.”
Me shumë siguri ai do t’ju kërkojë të shpjegoheni, por në vend që të përmbushni kërkesën e tij, thojini që do të flisni një herë tjetër për këtë, pasi për momentin jeni e zënë me diçka.
Nga kjo do të fitoni 2 gjëra:
1-) Ai do të ndihet i refuzuar në mënyrë indirekte.
Prej kësaj ai do ta gjejë veten duke ndjerë nevojën e menjëhershme për të provuar vlerat e tij në sytë tuaj.
Me fjalë të tjera, ai do të tregojë shumë më tepër interes për ju se normalisht dhe do të përpiqet pak më shumë.
2-)Do të lini gjurmë në mendjen e tij.
Kjo mund të tingëllojë si shumë e thjeshtë, por sa më shumë ta bëni të mendojë për ju, aq më shumë rriten mundësitë që ai të ndiejë tërheqje ndaj jush.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn